Pascal Lavanchy. Pascal Lavanchy (talaffuzi: "Paskal Lavanchi;" 1968-yil 20-iyulda tugʻilgan) - Fransiya vakili sifatida muz ustida raqs musobaqalarida qatnashgan muz raqqosi. Sherigi Sophie Moniotte bilan birga ikki karra Jahon chempionatining medal sohibi (1994-yil kumush, 1995-yil bronza) va ikki karra Yevropa chempionatining medal sohibi (1995-yil kumush, 1997-yil bronza) boʻlgan. Faoliyati. Moniotte / Lavanchy juftligi 1980-yillarda xalqaro miqyosda raqobatlasha musobaqalarda qatnasha boshlagan. Juftlik oʻzlarining birinchi 1992-yilda Fransiyaning Albertville shahrida boʻlib oʻtgan Qishki Olimpiya oʻyinlarida qatnashib, toʻqqizinchi oʻrinni egallagan. 1993 — 1994-yilgi mavsumda Moniotte / Lavanchy jufligi 1993 Skate America va 1993 Skate Canada International musobaqalarida ishtirok etgan. Juftlik 1994-yilda Daniyaning Kopengagen shahrida boʻlib oʻtgan Yevropa chempionatida va 1994-yilda Norvegiyaning Lillexammer shahrida boʻlib oʻtgan qishki Olimpiya oʻyinlarida beshinchi oʻrinni egallagan. Juftlik mavsumning yakuniy musobaqasida, 1994-yilda Yaponiyaning Chiba shahrida boʻlib oʻtgan Jahon chempionatida kumush medal bilan taqdirlangan. 1994 — 1995-yillarda Moniotte / Lavancy jufligi 1994 NHK Trophy musobaqasida gʻalaba qozongan va ketma-ket uch karra milliy chempionlikni qoʻlga kiritgan. Moniotte / Lavancy jufligi 1996 — 1997-yilgi mavsumni 1996-yil oktyabr oyida Fransiya chempionatida boshlagan va Marina Anisina / Gwendal Peizerat juftligidan keyin ikkinchi oʻrinni egallab, majburiy va original raqs namoyishi uchun birinchi, erkin raqsda esa ikkinchi oʻrindan joy olgan. 1997-yilda Fransiyaning Parij shahrida boʻlib oʻtgan Yevropa chempionatida bronza medali uchun bellashib, Anissina / Peizerat juftligini ortda qoldirgan. Moniotte / Lavancy jufligi1997-yilda Shveytsariyaning Lozanna shahrida boʻlib oʻtgan Jahon chempionatida ishtirok etib toʻrtinchi oʻrinni egallagan. Natijalari. "CS: Chempionlar seriyasi (Gran-pri)"